Source: http://docplayer.fi/50741556-Tampereen-kaupunki-peltolammin-myllyvuoren-asemakaavan-luontosel-vitys-lepakkokartoitus.html
Timestamp: 2020-01-27 05:16:44+00:00
Document Index: 12514356

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TAMPEREEN KAUPUNKI PELTOLAMMIN MYLLYVUOREN ASEMAKAAVAN LUONTOSEL- VITYS, LEPAKKOKARTOITUS - PDF Free Download
Download "TAMPEREEN KAUPUNKI PELTOLAMMIN MYLLYVUOREN ASEMAKAAVAN LUONTOSEL- VITYS, LEPAKKOKARTOITUS"
1 Vastaanottaja Tampereen kaupunki Asiakirjatyyppi Lepakkokartoitus Päivämäärä TAMPEREEN KAUPUNKI PELTOLAMMIN MYLLYVUOREN ASEMAKAAVAN LUONTOSEL- VITYS, LEPAKKOKARTOITUS
2 Tarkastus Päivämäärä Tarkastaja Hyväksyjä Laatija Tilaaja Kuvaus Kaava Kaavan nro 8456 Kaisa Mustajärvi Kari Korte Tiina Virta Ramboll Finland Oy Antonia Sucksdorff, Kari Korte, Tampereen kaupunki Peltolammin Myllyvuoren asemakaavan lepakkokartoitus Asemakaava Viite
3 SISÄLTÖ 1. Johdanto 1 2. Tutkimusmenetelmät Tutkimussuunnitelma Laitteisto ja havainnointi Lähtöaineisto Inventointi 1 3. Lepakoiden elintavoista Tutkimusalueella potentiaalisten lajien ekologiaa 2 4. Tulokset Lajihavainnot tutkimusalueella Tärkeät ruokailualueet Epävarmuustekijät 4 5. Muut huomionarvoiset havainnot 5 6. Yhteenveto ja päätelmät 5 LIITTEET Lähteet Liite 1 Lepakkojen esiintyminen alueella
4 1 1. JOHDANTO Tampereen kaupunki suunnittelee asemakaavaa Peltolammin Myllyvuoren alueelle. Tämä selvitys on toteutettu osana alueen luontoselvitystä Tampereen kaupungin toimeksiannosta. Alue on metsäistä, osin korpista. Alueelta löytyy louhikkoa sekä vanhaa metsää, jotka molemmat soveltuvat lepakkojen päiväpiiloiksi. Kaikki Suomessa esiintyvät lepakkolajit ovat luonnonsuojelulailla rahoitettuja. Kaikki lepakkolajimme kuuluvat EU:n Luontodirektiivin liitteen IV (a) lajilistaan. Luonnonsuojelulain 49 :n mukaan lepakoiden lisääntymis- ja levähdyspaikkojenhävittäminen ja heikentäminen on kiellettyä. Näitä ovat lisääntymispaikat, muut kesä, kevät- ja syysaikaiset päiväpiilot sekä talvehtimispaikat. Lisäksi Suomi on sitoutunut EUROBATS-sopimukseen, joka velvoittaa suojelemaan lepakoita. Tässä raportissa esitellään tutkimusmenetelmät ja tulokset. Maastotöistä ja raportoinnista on vastannut Ramboll Finland Oy:stä FT Kaisa Mustajärvi ja niissä avustanut FM Tiina Virta. 2. TUTKIMUSMENETELMÄT 2.1 Tutkimussuunnitelma Lepakkoselvitys kohdennetaan tutkimusalueella yleisesti ottaen potentiaalisille esiintymisalueille. Selvitys laadittiin siten, että voidaan sanoa mitä lajeja alueella esiintyy ja onko alueella pesimis-, levähdys- tai saalistusalueita. Koska selvitysalue on sen verran pieni, pystyttiin alue kartoittamaan helposti kokonaan yön aikana. Lepakot käyttävät eri alueita saalistusalueinaan kesän eri ajankohtina. Tästä johtuen aluetta kartoitetaan eri ajankohtina kesän aikana. Kartoituksessa pyritään kohdentamaan kaksi maastokäyntiä samoille reiteille kesä- ja heinäkuun aikana. Lepakot havainnoitiin öisin kävellen alueen polkuja pitkin. Näin reitit voitiin toistaa helposti tarvittaessa. Lepopaikkoja inventoidaan päivisin. 2.2 Laitteisto ja havainnointi Lepakkojen havainnointiin käytetään ultraääni-ilmaisinta (Batbox Griffin), jolla pystytään havainnoimaan lepakkojen päästämät kaikuluotausäänet. Äänet nauhoitettiin tarvittaessa laitteiston tallentimella myöhempää tarkistusta varten äänianalyysiohjelmalla (Bat Scan 9). Päiväpiiloja pyrittiin inventoimaan päivisin muiden luontoselvitysten lomassa. Lepakkojen kulkureitti ja saalistusalueet merkittiin ylös GPS-tallentimella. 2.3 Lähtöaineisto Alueelle ei ole tehty aikaisemmin lepakkokartoitusta. Tampereen kantakaupungin lepakkoselvityksessä vuonna 2002 havaittiin pohjanlepakkoja Pärrinkosken luonnonsuojelualueella ja Peltolammin uimarannalla. Läheiset aikaisemmat havainnot ja lepakkojen mahdolliset kulkureitit alueiden välillä otettiin raportoinnissa huomioon. 2.4 Inventointi Tutkimuskäynnit (detektorikartoitukset) , , ja Inventointi tehtiin kävelemällä maastossa polkuja pitkin klo välisenä aikana. Lukuun ottamatta tapahtunutta käyntiä, sää oli selkeää. Kesäkuussa lämpötilat vaihtelivat C asteen välillä ja heinäkuussa C asteen välillä. Heinäkuu oli melko sateinen ja 24.7 maastokäynnillä satoi vettä lopulta niin paljon, että kartoitusyö jäi lyhyeksi. Alue käveltiin normaalia kävelyvauhtia edes takaisin päästä päähän kuunnellen samalla detektorilla. Potentiaalisilla alueilla pysähdyttiin tarkkailemaan muita pidemmäksi aikaa.
5 2 3. LEPAKOIDEN ELINTAVOISTA 3.1 Tutkimusalueella potentiaalisten lajien ekologiaa Suomessa esiintyy 13 lepakkolajia, joista yleisimpiä ovat pohjanlepakko (Eptesicus nilssonii), vesisiippa (Myotis daubentonii), viiksisiippa (Myotis mystacinus), isoviiksisiippa (Myotis brandtii) ja korvayökkö (Plecotus auritus). Pohjalepakko on yleisin ja laajalle levinnein. Pohjanlepakko on kestävä lentäjä, joka suosii avarampia maisemia kuin sukulaisensa Suomessa. Lajin tapaa yleensä tienpäältä, pihalta tai pieneltä niityltä lentämässä kehää edestakaisin. Päiväpiiloina laji on mieltynyt erityisesti rakennuksiin, talvehtimispaikkana käy mm. kellari. Talvea se viettää usein yksin tai muutaman lajitoverin seurassa. Viiksisiippoja on mahdotonta erottaa toisistaan detektorin avulla. Lepakkojen käsittelyyn tarvitaan erityislupa, joten tässä tutkimuksessa lajit on laskettu samaan ja merkitty viiksisiippalajiksi. Viiksisiippalajit saalistavat mieluiten metsäisissä maisemissa. Ne pystyttelevät poissa aukeilta alueilta ja karttavat valoisia alueita. Viiksisiippojen päiväpiilo voi löytyä ullakolta ja talviasumus luolasta. Vesisiippa saalistaa pääasiassa surviaissääksiä veden pinnasta, mutta voi saalistaa myös lehti- ja sekametsien aukoissa. Vesisiippa viettää päivänsä usein puunkolossa, missä voi olla useamman kymmenen naaraan lisääntymiskolonia. Piiloiksi kelpaavat myös lepakkopöntöt ja siltojen rakenteet. Talvipiilona se usein on kosteissa luolissa lajitoveriensa kanssa. Korvayökön voi tunnistaa hyvissä olosuhteissa jopa lennosta pitkien - noin puolet eläimen ruumiin pituudesta - olevien korviensa johdosta. Korvayökön kaikuluotausäänet ovat hiljaisia ja siksi voivat usein jäädä detektorilla huomaamatta. Lepakoiden elintavat vaihtelevat eri vuodenaikoina, samalla vaihtelevat niiden esiintymisalueet. Lepakoiden kannalta olennaisia asioita tutkimusalueella ovat niiden ekologian kannalta keskeiset seikat, kuten ruokailupaikkojen ja lepopaikkojen säilyminen ja kulkuyhteydet em. kohteiden välillä. Tyypillisesti lepakoille mieluisia ovat pienipiirteiset maisemat, joissa on vanhoja rakennuksia ja kolopuita pesäpiiloiksi sekä reheviä saalistusalueita, kuten vesistöjen rantoja ja rantametsiä. Lepakot ovat pitkäikäisiä ja paikkauskollisia. Siksi tutun saalistuspaikan tai levähdyspaikan häviäminen tai heikkeneminen voi olla paikalliselle populaatiolle kohtalokasta. Hämäräaktiivisina lajeina lepakot jättävät päivälepopaikkansa auringon laskeuduttua ja palaavat sinne ennen auringon nousua. Pohjanlepakko on kuitenkin sopeutunut elämään myös pohjolan yöttömässä yössä ja saatetaan nähdä saalistamassa myös päivisin keväällä. Tuulisella säällä ja sateella lepakot eivät yleensä saalista, mutta pohjanlepakko tekee usein siinäkin suhteessa poikkeuksen, eikä hätkähdä pientä tihkusadetta tai tuulta. Lepakot käyttävät ravinnokseen hyönteisiä. Useimmat lajit tarvitsevat suojaisia kulkureittejä päiväpiilon ja saalistusalueen välillä, jolloin aukeat alueet voivat muodostaa kulkuesteen. Pohjanlepakko ja vesisiippa voivat kuitenkin ylittää helposti aukeitakin alueita. Imettävät ja kantavat naaraat saalistavat päiväpiilonsa lähellä, mutta saalistusalue voi olla kilometrienkin päässä päiväpiilosta. Vaihtelua esiintyy kuitenkin, ja etäisyydet saattavat olla myös vain joitain satoja metrejä. Ruuan määrä ja sijainti kuitenkin ohjaavat saalistuskäyttäytymistä, joten hyönteisten kannalta otolliset alueet ovat todennäköisesti myös lepakkojen suosiossa. 4. TULOKSET 4.1 Lajihavainnot tutkimusalueella Selvitysalueella havainnointiin kartoituksen yhteydessä 3 lepakkolajia. Lepakoista saatiin sekä detektori- että näköhavaintoja. Yksi havainto jäi epäselvyyden vuoksi määrittämättä lajilleen ja on merkattu taulukkoon 1 lepakkolajiksi. Iso- ja viiksisiipat ovat merkitty viiksisiippalajiksi, koska lajeja ei pystytä erottamaan toisistaan pelkän äänen perusteella. Lepakkojen havaintopaikat on merkitty karttaliitteeseen 1. Taulukkoon 1. on merkitty lepakkohavaintojen lukumäärät, jotka osittain antavat viitteitä yksilömääristä ja kertovat alueen merkityksestä lepakoille.
6 3 Taulukko 1. Lepakkokartoituksen tulokset. Kartoituspäivämäärä Lämpötila C m/s puolipilvinen m/s selkeää m/s tihkusadetta m/s selkeää Tuulisuus Selkeys Pohjanlepakko Viiksisiippalaji Vesisiippa Lepakkolaji Yhteensä Ensimmäisellä kartoituskerralla ei havaittu lepakkoja suotuisasta säästä huolimatta havaittiin pohjanlepakko saalistamassa kosteikon reunassa (kuva 1). Heinäkuu oli sateinen ja käynnillä rupesikin satamaan. Lepakot yleensä välttävät vesisateella ja tuulella saalistamista. Heinäkuu kuitenkin oli hyvin sateinen, mikä ehkä pakotti lepakkoja saalistamaan myös tihkusateessa. Koko aluetta ei vesisateen yltymisen vuoksi kuitenkaan käyty, vaan vain edellisellä kerralla potentiaaliseksi havaittu eteläinen osa. Korven reunassa havaittiinkin sekä vesisiippoja että pohjanlepakkoja. Lisäksi yksi pohjanlepakko havaittiin Ratasillantien reunassa aivan selvitysalueen alaosassa. Heinäkuun toisella kerralla havaittiin ensimmäistä kertaa selvitysten aikana pohjanlepakko myös Myllyvuoren päässä. Lepakko lensi Pärrinkosken luonnonsuojelualueelta Myllyvuorelle, joten on mahdollista, että alueen lepakot saalistavat alueiden välillä. Alueiden välissä oleva hiekkatie ei muodosta estettä. Lepakkoja havaittiin myös tälläkin kertaa samassa paikassa kuin edellisilläkin kerroilla; selvitysalueen eteläosassa tuulen kaatojen luona korven reunalla. Myös sähkölinjan pohjoispuolella havaittiin tällä kertaa lepakkoja. Saalistavista lepakoista saatiin myös näköhavaintoa kun taas ylilentävät lepakot havainnoitiin lähes yksistään ainoastaan detektorin avulla. Liitteeseen 1 on merkitty alueet, joissa lepakkoja havainnoitiin sekä tärkeimmiksi osakokonaisuuksiksi arvioidut alueet. Karttaliitteeseen on myös merkitty arvioidut lepakkojen käyttämät kulkureitit. Alueiden arvo lepakoille on luokiteltu seuraavan luokituksen mukaisesti: Luokka I: Lisääntymis- tai levähdyspaikka - Ehdottomasti säilytettävä, häirintä tai heikentäminen luonnonsuojelulaissa kieletty -Hävittämiselle tai heikentämiselle haettava lupa paikalliselta ELY-keskukselta -Jos hävitetään tai heikennetään, paikalle tulisi asettaa korvaavia paikkoja -Tulisi huomioida paikkaan liittyvät reitit ja ruokailualueet Luokka II: Tärkeä ruokailualue tai siirtymäreitti - Maankäytössä huomioitava alueen arvo lepakoille (EUROBATS) -Alue, jokka saalistaa monta lajia ja/tai alueella saalistaa merkittävä määrä yksilöitä -Todettu tai todennäköinen siirtymäreitti, jos reitti katkaistaan, tulisi toteuttaa korvaava reitti - Tulisi huomioida alueelle johtavat mahdolliset reitit, alueen läheisyydessä sijaitsevat potentiaaliset lisääntymispaikat ja siirtymäreittien päissä olevat saalistusalueet Luokka III: Muu lepakoiden käyttämä alue -Maankäytössä mahdollisuuksien mukaan huomioitava alueen arvo lepakoille -Lepakoiden käyttämä alue, laji/tai yksilömäärä pienempi -Ei mainittu luonnonsuojelulaissa eikä suoranaisia suosituksia EUROBATS-sopimuksessa
7 4 Kuva 1. Tuulenkaatoja korven reunassa selvitysalueen eteläosassa, jossa lepakkoja saalisti. 4.2 Tärkeät ruokailualueet Vaikka lepakot voivat saalistaa jopa kymmenien kilometrien päästä lepopaikastaan, ne yleensä suosivat päiväpiilojensa lähettyviltä löytyviä saalistuspaikkoja. Tärkeänä saalistusalueena voidaan pitää sellaista paikkaa, missä lepakoita havaitaan runsaasti ja/tai useilla kartoituskerroilla. Myös lajikoostumus vaikuttaa saalistusalueen tärkeyttä arvioitaessa. Selvästi tärkein ruokailualue tämän selvityksen perusteella sijaitsee selvitysalueen eteläosassa korven reunassa, jossa on useita tuulenkaatoja (luokka II). Tällä alueella saalisti kolme lajia: pohjanlepakko, viiksisiippa ja vesisiippa. Tampereen mittakaavassa laji- ja yksilöesiintymien runsautta voidaan pitää merkittävänä. 4.3 Epävarmuustekijät Tämän lepakkoselvityksen epävarmuustekijänä voidaan pitää lepakoiden lepopaikkojen tarkemman inventoinnin puuttumista. Tutkimustulosten perusteella saavutetaan kuitenkin tieto siitä, missä lepakkoja ja lepakoiden kannalta potentiaalisia alueita tutkimusalueella esiintyy. Lepakkojen talviyöpymispaikat ja tavat ovat yleisesti ottaen tutkijoille epäselviä ja niistä ei tässä tutkimuksessa saatu tietoa. Arvioita lepopaikoista voidaan tehdä sopivien elinympäristöjen ja saalistusalueiden arvioinnin perusteella. Pohjanlepakkoja havaitaan metrin etäisyydeltä, siippalajit noin metristä ja korvayökkö vain parin metrin etäisyydeltä. Em. seuraa että siippojen ja etenkin pohjanlepakon havaitseminen on huomattavasti todennäköisempää, kuin korvayökön.
8 5 5. MUUT HUOMIONARVOISET HAVAINNOT Alueella on paljon louhikkoa ja vanhaa metsää, joissa voi olla lepakoille sopivia lepopaikkoja ja talvihorrospaikkoja. Pirkkalan Taaporinvuoren puolelta on tehty luontoselvitys, mutta lepakkoja ei alueelta siinä yhteydessä kartoitettu, kuitenkin alueella voi olla lepakkoja, jotka saalistavat tai/ja lepäävät Peltolammin puolella. Tampereen kantakaupungin lepakkoselvityksessä vuodelta 2002, Pärrinkosken alue on merkitty lepakoille tärkeäksi alueeksi, hot spotiksi. Alue on merkitty karttaliitteeseen 1. Pärrinkosken luonnonsuojelualueen ja Myllyvuoren välillä on yhteys, sillä pohjanlepakko nähtiin lentämässä alueiden välillä. 6. YHTEENVETO JA PÄÄTELMÄT Havaintojen lukumäärän kasvaminen loppukesällä saattaa tarkoittaa sitä, että alueella on lisääntymispaikka. Loppukesällä poikaset ovat jo lennossa, jolloin havaintojen lukumäärä kasvaa. Sopivia lepopaikkoja, ja joista ylilentäviä lepakoita kuultiin, sijaitsee ainakin vanhassa metsässä Arranmaalla. Saalistusalueiden luona selvitysalueen eteläosassa kasvaa myös paljon järeitä kuusia ja haapoja, joissa voidaan olettaa olevan päiväpiiloiksi sopivia koloja. Lepopaikoiksi sopivaa metsää löytyy myös Myllyvuoren päästä, jossa pohjanlepakko nähtiin saalistamassa. Lepakot saalistavat mielellään päiväpiilojensa lähettyvillä, joten on todennäköistä, että lepopaikat sijaitsevat muutaman sadan metrin säteellä, sillä alueella on päiväpiiloiksi sopivaa elinympäristöä. Pärrinkosken luonnonsuojelualueella on Tampereen kantakaupungin lepakkokartoituksessa (2002) todettu esiintyvän pohjanlepakoita. Selvityksen yhteydessä havainnoitiin pohjanlepakko selvästi käyttämässä molempia alueita eikä hiekkainen kevyenliikenteen väylä alueiden välissä muodostanut estettä. Yhdessä Pärrinkosken luonnonsuojelualueen kanssa Myllyvuori muodostaa lepakoiden kannalta merkittävän osakokonaisuuden. Maankäytössä on huomioitava alueen arvo lepakoille. Eteläosan (Levo-Arranmaa) lepakoiden esiintymisaluetta voidaan pitää merkittävänä. Alueella sijaitsevalla ruokailualueella esiintyi kolme lajia ja yksilömäärät olivat merkittäviä Tampereen mittakaavassa. Todennäköinen päiväpiilo sijaitsee vanhassa metsässä alueella. Mikäli alueelle kaavoituksessa päätettäisiin rakentaa, tulisi lepakkojen kulkureittien, saalistusalueiden ja lepopaikkojen säilyminen varmistaa. Jättämällä riittävästi puustoa voidaan varmistaa siirtymäreittien säilyminen ja lepopaikkoja voidaan korvata asentamalla lepakkopönttöjä. Kaavoituksessa tulisi ottaa huomioon paikkaan liittyvät reitit ja ruokailualueet. LÄHTEET Bat Conservation Trust: Bat Surveys- Good practice guidelines. 2. painos Bat Group Finland ry: Tampereen kantakaupungin lepakkokartoitus 2002 SLTY: Suomen lepakkotieteellinen yhdistys ry:n suositus lepakkokartoituksista luontokartoittajille, tilaajille ja viranomaisille Suomen lepakkotieteellisen yhdistyksen internetsivut: lepakko.fi
9 0-1 LIITE 1 LEPAKKOJEN ESIINTYMINEN ALUEELLA